Төсөл
МОНГОЛ УЛСЫН ХУУЛЬ

2026 оны ... дугаар 								   Улаанбаатар
сарын ...-ны өдөр              			                                                       хот


ДААТГАЛЫН ТУХАЙ ХУУЛЬД
ӨӨРЧЛӨЛТ ОРУУЛАХ ТУХАЙ

1 дүгээр зүйл.Даатгалын тухай хуулийн 3 дугаар зүйлийн 3.5 дахь хэсгийг доор дурдсанаар өөрчлөн найруулсугай:

“3.5.Малын индексжүүлсэн даатгалын болон тариалангийн индексжүүлсэн даатгалын харилцааг тус тусын хуулиар зохицуулна.”

2 дугаар зүйл.Энэ хуулийг Тариалангийн индексжүүлсэн даатгалын тухай хууль хүчин төгөлдөр болсон өдрөөс эхлэн дагаж мөрдөнө.



Гарын үсэг

САНХҮҮГИЙН ЗОХИЦУУЛАХ ХОРООНЫ ЭРХ ЗҮЙН БАЙДЛЫН
 ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ

1 дүгээр зүйл.Санхүүгийн зохицуулах хорооны эрх зүйн байдлын тухай хуулийн дараах заалтыг доор дурдсанаар өөрчлөн найруулсугай:

1/3 дугаар зүйлийн 3.1.8 дахь заалт:

“3.1.8.Малын индексжүүлсэн даатгалын тухай болон Тариалангийн индексжүүлсэн даатгалын тухай хуульд заасан даатгалын үйл ажиллагаа;”

2/6 дугаар зүйлийн 6.2.7 дахь заалт:

“6.2.7.малын болон тариалангийн индексжүүлсэн даатгалын үйл ажиллагааны чиглэлээр холбогдох хуульд заасан.”

2 дугаар зүйл.Энэ хуулийг Тариалангийн индексжүүлсэн даатгалын тухай хууль хүчин төгөлдөр болсон өдрөөс эхлэн дагаж мөрдөнө.

МАЛЫН ИНДЕКСЖҮҮЛСЭН ДААТГАЛЫН ТУХАЙ ХУУЛЬД 
НЭМЭЛТ ОРУУЛАХ ТУХАЙ

1 дүгээр зүйл.Малын индексжүүлсэн даатгалын тухай хуульд доор дурдсан агуулгатай дараах хэсэг нэмсүгэй:

	1/3 дугаар зүйлийн 3.4 дэх хэсэг:

“3.4.Тариалангийн индексжүүлсэн даатгалын тухай хуульд өөрөөр заагаагүй бол энэ хуулийн давхар даатгалын компани, хамтын эрсдэлийн сан болон давхар даатгалын компанийн сантай холбоотой зохицуулалтыг тариалангийн индексжүүлсэн даатгалын үйл ажиллагаанд нэгэн адил хэрэглэж болно.”

2/18 дугаар зүйлийн 18.3 дахь хэсэг:
	
“18.3.Давхар даатгалын компани Тариалангийн индексжүүлсэн даатгалын тухай хуульд заасан дээд түвшний эрсдэлийн давхар даатгал болон олон улсын давхар даатгалын үйл ажиллагааг хэрэгжүүлнэ.”

3/26 дугаар зүйлийн 26.5 дахь хэсэг:

“26.5.Хамтын эрсдэлийн санг Тариалангийн индексжүүлсэн даатгалын тухай хуульд заасан дунд түвшний эрсдэлийг санхүүжүүлэхэд ашиглаж болох бөгөөд тариалангийн индексжүүлсэн даатгалд хамаарах хөрөнгө, орлого, зарлага, өр төлбөрийг малын индексжүүлсэн даатгалын хөрөнгө, орлого, зарлага, өр төлбөрөөс тусад нь бүртгэж, тайлагнана.”


4/27 дугаар зүйлийн 27.4 дэх хэсэг:

“27.4.Энэ зүйлийн 27.1-д заасан сангийн хөрөнгийг Тариалангийн индексжүүлсэн даатгалын тухай хуульд заасан дунд болон дээд түвшний эрсдэлийг санхүүжүүлэхэд ашиглаж болох бөгөөд тариалангийн индексжүүлсэн даатгалд хамаарах хөрөнгө, орлого, зарлага, өр төлбөрийг тусад нь бүртгэж, тайлагнана.”

2 дугаар зүйл.Энэ хуулийг Тариалангийн индексжүүлсэн даатгалын тухай хууль хүчин төгөлдөр болсон өдрөөс эхлэн дагаж мөрдөнө.

ТАРИАЛАНГИЙН ТУХАЙ ХУУЛЬД 
ӨӨРЧЛӨЛТ ОРУУЛАХ ТУХАЙ

1 дүгээр зүйл.Тариалангийн тухай хуулийн 19 дүгээр зүйлийн 19.10 дахь хэсгийг доор дурдсанаар өөрчлөн найруулсугай:

“19.10.Тариалангийн индексжүүлсэн даатгалтай холбогдсон харилцааг Тариалангийн индексжүүлсэн даатгалын тухай хууль болон холбогдох бусад хууль тогтоомжоор зохицуулна.”

2 дугаар зүйл.Энэ хуулийг Тариалангийн индексжүүлсэн даатгалын тухай хууль хүчин төгөлдөр болсон өдрөөс эхлэн дагаж мөрдөнө.



Гарын үсэг

